Juan Olazabal

Juan Olazabal Ramery (Irun,  - Bilbo, ) euskal herritar politikari tradizionalista eskuindarra izan zen.

Bigarren Karlistaldian bere familia erbesteratu zen. XX. mendearen hasieran Liga Foral Autonomistan parte hartu zuen baina Ramón Nocedal ezagutu ondoren integrismoaren alde egin zuen. Espainiako Bigarren Errepublika garaian, karlistekin bat egin zuen Comunión Tradicionalistan. Lizarrako Estatutuaren aurka aritu zen.

Gerra Zibila piztu zenean Donostian zen. Emilio Molak Olazabalen eta haren erreketearen baitan jarri zuen Gipuzkoan estatu kolpea aurrera ateratzeko konfiantza, baina deskoordinazioak Olazabalen kontra jokatu zuen. Uztailaren 25ean, atxilotu egin zuten, eta Ondarretako espetxean giltzapetu. Irail hasieran, itsasontziz lekualdatu zuten Bilbora.

Bada, Angeles Custodios espetxera sartu zuten preso. 1937ko urtarrileko Bilboren kontrako bonbardaketaren ondoren, hirian zabaldutako amorru-giro bizian, UGTko milizianoek hartu zuten espetxearen jagole ardura, baina ez zioten eutsi jendetzaren oldarrari, eta presoak giltzapean hil zituzten.

 Erreferentziak 

 Ikus, gainera 
 Telesforo Monzon


Kategoria:Gipuzkoako politikariak
Kategoria:Gipuzkoako abokatuak
Kategoria:Espainiako Gerra Zibilean eraildako euskal herritarrak
Kategoria:Euskal Herriko karlistak
Kategoria:Irungo politikariak
Kategoria:Elkarte Tradizionalistako politikariak
Kategoria:Bilbon hildakoak
Kategoria:Euskal Herriko antikomunistak